laion/Wikipedia-Exotic huggingface dataset:
কুষ্টিয়া সরকারি সেন্ট্রাল কলেজ

কুষ্টিয়া সরকারি সেন্ট্রাল কলেজ (সাবেক কুষ্টিয়া সরকারি সিটি কলেজ ও কুষ্টিয়া সরকারি কমার্শিয়াল ইনস্টিটিউট) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি কুষ্টিয়া জেলা সদরে অবস্থিত। ব্যবসায় শিক্ষার ক্ষেত্রে বৃহত্তর কুষ্টিয়া অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৭ সালে প্রতিষ্ঠিত হয় এবং ১৯৮৪ সাল থেকে গভ. কমার্শিয়াল ইনস্টিটিউট, কুষ্টিয়া নামে পরিচিতি লাভ করে। ২০১৮ সাল থেকে বর্তমান নামে পরিচিতি লাভ করে সেই বছর থেকেই ব্যাবসায় শিক্ষার পাশাপাশি বিজ্ঞান ও মানবিক বিভাগ চালু হয়। শিক্ষার মান বিবেচনায় কুষ্টিয়া তথা যশোর শিক্ষা বোর্ডের অন্যতম প্রতিষ্ঠান। ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়। এই প্রতিষ্ঠানটিসহ অপরাপর ১৫টি গভঃ কমার্শিয়াল ইনস্টিটিউটের ভবিষ্যৎ নির্ধারণ এবং করণীয় ঠিক করার উদ্দেশ্যে শিক্ষা মন্ত্রণালয় মাধ্যমিক ও উচ্চ শিক্ষা অধিদপ্তর এবং শিক্ষা সংশ্লিষ্ট বিভিন্ন নীতিনির্ধারক ও প্রতিষ্ঠানের সম্মিলনে একটি উচ্চ পর্যায়ের কমিশন গঠন করে তাদের সুপারিশের ভিত্তিতে ২০১৬ সালের ১২ মে এক প্রজ্ঞাপন জারীর মাধ্যমে দেশ থেকে “ডিপ্লোমা-ইন-বিজনেস স্টাডিজ” শিক্ষা কার্যক্রম সম্পূর্ণরূপে বিলুপ্ত ঘোষণা করে ও এই প্রতিষ্ঠানটিকে সাধারণ শিক্ষা কার্যক্রমভূক্ত করে[৫] এর নামকরণ “কুষ্টিয়া সরকারি সিটি কলেজ” করে এবং জেলাস্থ অন্যান্য সমমানের শিক্ষাপ্রতিষ্ঠানের ন্যায় এটিকেও যশোর শিক্ষা বোর্ডের অধীনে ন্যস্ত করে। এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়। পরবর্তীতে ২০১৬ সাল থেকে এটি যশোর শিক্ষা বোর্ডের অধীনে সাধারণ কলেজ হিসাবে শিক্ষা কার্যক্রম পরিচালনা করা শুরু করে এবং ২০১৬-১৭ শিক্ষাবর্ষ থেকে বিজ্ঞান, মানবিক ও ব্যবসায় শিক্ষা বিভাগে শিক্ষার্থী ভর্তির অনুমতি লাভ করে। একাদশ শ্রেনীর আসন সংখ্যা যথাক্রমে বিজ্ঞান বিভাগে ২৭৫টি, মানবিক বিভাগে ২৫০টি, ব্যবসায় শিক্ষাতে ২৫০টি। বিগত কয়েক বছর বিজ্ঞান বিভাগে ভর্তির যোগ্যতা ছিলো নূন্যতম জিপিএ ৫। মানবিক বিভাগ ও ব্যবসায় শিক্ষাতে যথাক্রমে জিপিএ ৪ এবং জিপিএ ৩। বাংলাদেশের গভঃ কমার্শিয়াল ইনস্টিটিউটসমূহের তালিকা। "বিলুপ্তির পথে গভ. কমার্শিয়াল ইনস্টিটিউট"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।  যুগোপযোগী হচ্ছে সরকারি কমার্শিয়াল ইনস্টিটিউট[স্থায়ীভাবে অকার্যকর সংযোগ] "১৬ কমার্শিয়াল কলেজের ২০ হাজার শিক্ষার্থী ভর্তির আবেদনের সুযোগ থেকে বঞ্চিত"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।  "বিলুপ্তির পথে গভ. কমার্শিয়াল ইনস্টিটিউট"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।
শহীদ বুদ্ধিজীবী সরকারি কলেজ

শহীদ বুদ্ধিজীবী সরকারি কলেজ, রাজশাহী (পূর্বনাম: "সরকারি বরেন্দ্র কলেজ" এবং তার পূর্বে "গভঃ কমার্শিয়াল ইনস্টিটিউট, রাজশাহী") বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি রাজশাহী বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর রাজশাহী অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৫ সালে প্রতিষ্ঠিত হয় এবং ১৯৮৪ সাল থেকে গভঃ কমার্শিয়াল ইনস্টিটিউট নামে পরিচিতি লাভ করে। ২০১৬ সালে থেকে বর্তমান নাম এ নামকরণ করা হয়। ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়। এই সময় এই ইনস্টিটিউটসমূহ বিভিন্ন পলিটেকনিক ইনস্টিটিউট এর অধীনে পরিচালিত হত। এই প্রতিষ্টান টি রাজশাহী পলিটেকনিক ইনস্টিটিউট এর অধীনে শিক্ষা কার্যক্রম পরিচালনা করতো। ১৯৮১ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের প্রজ্ঞাপন এর মাধমে পলিটেকনিক ইনস্টিটিউটের সাথে সংযুক্ত ব্যবসায় শিক্ষা শাখাকে স্বতন্ত্র কমার্শিয়াল ইনস্টিটিউট হিসেবে ঘোষণা করা হয়। ১৯৮৪ সালে এই প্রতিষ্টান টি এক জন অধ্যক্ষ, তিনজন সহকারী অধ্যাপক ও চারজন প্রভাষক পদ নিয়ে এর নতুন ভাবে যাত্রা শুরু করে। সেই থেকে রাজশাহী গভ: কমার্শিয়াল ইনস্টিটিউট একটি স্বতন্ত্র প্রতিষ্ঠান হিসেবে ঢাকা শিক্ষা বোর্ডের অধীনে ডিআইবিএস কোর্স পরিচালনা করে আসছে। ১২ মে ২০১৬ ইং তারিখে এ এই সকল কমার্শিয়াল ইনস্টিটিউট কে সাধারণ কলেজে রূপান্তর করে বিজ্ঞান মানবিক ও ব্যবসায় শিক্ষা শাখা খোলার অনুমোদন দিয়ে স্ব স্ব মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। এর ফলে এই প্রতিষ্টান বরেন্দ্র কলেজ নাম নিয়ে রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে। পূর্বে এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়। বর্তমান এ রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে বিজ্ঞান মানবিক ও ব্যবসায় শিক্ষা এই ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে। বাংলাদেশের গভঃ কমার্শিয়াল ইনস্টিটিউটসমূহের তালিকা "বিলুপ্তির পথে গভ. কমার্শিয়াল ইনস্টিটিউট"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।  যুগোপযোগী হচ্ছে সরকারি কমার্শিয়াল ইনস্টিটিউট[স্থায়ীভাবে অকার্যকর সংযোগ] "১৬ কমার্শিয়াল কলেজের ২০ হাজার শিক্ষার্থী ভর্তির আবেদনের সুযোগ থেকে বঞ্চিত"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।
কিগালি

কিগালি, রুয়ান্ডার রাজধানী ও বৃহত্তম শহর। এটি রাষ্ট্রের ভৌগোলিক কেন্দ্রে অবস্থিত। ১৯৬২ সালে রুয়ান্ডার স্বাধীনতার পর রাজধানী হওয়ার পর থেকে শহরটি দেশটির সাংস্কৃতিক, অর্থনৈতিক ও পরিবহন কেন্দ্রবিন্দুতে পরিণত হয়েছে। রুয়ান্ডার রাষ্ট্রপতির প্রধান বাসভবন এবং অফিস, সরকার মন্ত্রণালয়গুলো শহরের মধ্যে অবস্থিত। শহরের পৌর এলাকা প্রায় ৭০%। "Kigali at a Glace" ওয়েব্যাক মেশিনে আর্কাইভকৃত ২৮ ফেব্রুয়ারি ২০১৪ তারিখে, Official Website of Kigali City, accessed 15 August 2008 উইকিমিডিয়া কমন্সে কিগালি সম্পর্কিত মিডিয়া দেখুন। উইকিভ্রমণে কিগালি সম্পর্কিত ভ্রমণ নির্দেশিকা রয়েছে। Official Website of Kigali City
মহুয়া বাংলা

মহুয়া বাংলা ছিল বাংলা ভাষায় সম্প্রচারিত একটি সাধারণ বিনোদনমূলক চ্যানেল, যেটি মহুয়া মিডিয়া প্রাইভেট লিমিটেড কর্তৃক পরিচালনা করা হত। মহুয়া মিডিয়া প্রাঃ লিমিটেড মালিকানাধীন ভোজপুরী চ্যানেলটি চালু করার পরে কলকাতায় মহুয়া বাংলা নাম নিয়ে নতুনভাবে বাংলা চ্যানেল চালু করা হয়। ২০১০ সালের ৯ জুলাই তারিখে কলকাতায় অফিসিয়ালি এমএমপিএল কর্তৃৃক একটি সংবাদ সম্মেলনের আয়োজন করে এবং এবং তাদের চ্যানেলের লোগো উন্মোচন করে চ্যানেলটি চালু করে দেওয়া হয়। স্টার জলসা বাংলাভিশন Bengali GEC space gets a new player in Mahuaa Bangla (ইংরেজি ভাষায়)। ১০ জুলাই ২০১১। অফিসিয়াল মহুয়া বাংলা ওয়েবসাইট
কেন্দ্রীয় আফ্রিকার সময়

কেন্দ্রীয় আফ্রিকার সময়, বা সিএটি, মধ্য ও দক্ষিণ আফ্রিকায় ব্যবহৃত একটি সময় অঞ্চল। কেন্দ্রীয় আফ্রিকার সময় স্থানাংকিত আন্তর্জাতিক সময়ের (ইউটিসি+০২:০০) চেয়ে দুই ঘণ্টা এগিয়ে, যা সন্নিহিত দক্ষিণ আফ্রিকা মান সময় এবং পূর্ব ইউরোপীয় সময়-এর সমান। এই সময় অঞ্চল মূলত নিরক্ষীয় অঞ্চলে অবস্থিত, তাই সারা বছরে দিনের দৈর্ঘ্যের তেমন কোনো উল্লেখযোগ্য পরিবর্তন হয়না। এর জন্য দিবালোক সংরক্ষণ সময় পালন করা হয় না। কেন্দ্রীয় আফ্রিকার সময় নিম্নলিখিত দেশের দ্বারা ব্যবহৃত হয়:  বতসোয়ানা  বুরুন্ডি  গণতান্ত্রিক কঙ্গো প্রজাতন্ত্র (পূর্বাঞ্চল)  মিশর  ইসোয়াতিনি  লেসোথো  মালাউই  মোজাম্বিক  নামিবিয়া  রুয়ান্ডা  দক্ষিণ আফ্রিকা  দক্ষিণ সুদান  সুদান  জাম্বিয়া  জিম্বাবুয়ে
কক্ষীয় নতি

কোন গ্রহ, গ্রহাণু বা ধূমকেতুর কক্ষতলের সাথে ভূ-কক্ষ যে কোণ উৎপন্ন করে তাকে উক্ত গ্রহ, গ্রহাণু বা ধূমকেতুর নতি (Inclination) বলা হয়। কিন্তু উপগ্রহের ক্ষেত্রে এর কক্ষতল এবং বিষুবতলের অন্তবর্তী কোণকে তার নতি বলা হয়।
স্পার্টা

স্পার্টা (গ্রিক ভাষায় Σπάρτη, Sparte; ডোরিক ভাষায় Σπάρτα, Spártā) দক্ষিণ গ্রীসের একটি প্রাচীন শহরের নাম। সুপ্রাচীন কালে এটি একটি বিখ্যাত ডোরীয় গ্রিক সামরিক সাম্রাজ্য হিসেবে প্রতিষ্ঠিত ছিল। তখন এটি মূলত ল্যাকোনিয়ার অন্তর্গত ছিল। গ্রিসের কেন্দ্রীয় ল্যাকোনীয় সমতলের দক্ষিণে একেবারে শেষভাগে ইউরোটাস নদীর ডান তীরে স্পার্টা নগরী অবস্থিত। একটি পৃথক শহর-স্টেট হিসেবে প্রতিষ্ঠিত স্পার্টার সৈন্যদের কঠোর অনুশীলন করানো হত। এজন্যই স্পার্টার সেনাদল তৎকালীন গ্রিসের সবচেয়ে দুর্ধর্ষ সেনাদল হিসেবে চিহ্নিত হয়ে থাকে। এথেনীয় এবং পারস্য সাম্রাজ্যের বিরুদ্ধে কয়েকটি গুরুত্বপূর্ণ বিজয় লাভের পর স্পার্টা নিজেকে গ্রিসের স্বাভাবিক রক্ষক হিসেবে ঘোষণা করে। ইউরোটাস নদীর তীরে অবস্থানের কারণে প্রাচীন কাল থেকেই স্পার্টা নগরীর একটি প্রাকৃতিক প্রতিরোধ বিদ্যমান ছিল। কারণ এর তিনদিক পর্বতশ্রেণী দ্বারা ঘেরা। একদিকে ছিল টেইগেটাস পাহাড়, যার উপর দিয়ে লেগদা গিরিপথ হয়ে আগ্রাসী বাহিনী আক্রমণ করতে পারত। এক্ষেত্রে তাদেরকে ল্যাকোনিয়া এবং পেলোপনেসাস অতিক্রম করতে হত। কিন্তু এই পথে স্পার্টান সৈন্যদের কর্তৃত্ব বজায় ছিল সবসময়। উপরন্তু এই শহর থেকে নিকটতম সমুদ্র বন্দর তথা জিথিয়াম বন্দরের দূরত্ব ছিল ২৭ কিলোমিটার। এ কারণে এই শহরটিকে অবরোধ করা ছিল দুঃসাধ্য কাজ। স্পার্টান সৈন্যবাহিনী আগুনের দরজা স্পার্টার রাজা Great Rhetra Laconophilia Spartan pederasty মাচেদোনীয়ান সাম্রাজ্য: ফিলিপ II এবং আলেকজান্ডারের অধীনে যুদ্ধের যুগ, ৩৫৯-৩২৩ বি.সি.- জেমস আর.। বিশ্ব মানচিত্রে স্পার্টার অবস্থান GTP - স্পার্টা GTP - স্পার্টার পৌরসভা GTP - প্রাচীন স্পার্টা প্রাচীন স্পার্টার ইতিহাস, বিশ্বাস এবং সংস্কৃতি Journal of Laconian Studies স্পার্টা এবং গ্রিক ইতিহাসের জন্য একটি শিক্ষা সংক্রান্ত পর্যায়ক্রমিক ওয়েব্যাক মেশিনে আর্কাইভকৃত ২১ অক্টোবর ২০১৬ তারিখে স্পার্টান আর্টওয়ার্ক
ফুলবাড়ী ইউনিয়ন, গোলাপগঞ্জ

ফুলবাড়ী ইউনিয়ন বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা। ফুলবাড়ী ইউনিয়ন কাউন্সিল প্রতিষ্ঠিত হয় ১৯৬০ খ্রিষ্টাব্দে। স্বাধীনতা উত্তরকালে রাষ্ট্রপতির আদেশ নম্বার ০৭/১৯৭২ অনুযায়ী ইউনিয়ন কাউন্সিল বাতিল করা হয়। ইউনিয়ন কাউন্সিল নাম বাতিল করে নামকরণ করা হয় ইউনিয়ন পঞ্চায়েত এবং প্রশাসক নিয়োগ করা হয়। পরবর্তী সময়ে রাষ্ট্রপতির আদেশ ২২/১৯৭৩ অনুযায়ী ফুলবাড়ী ইউনিয়ন পঞ্চায়েতের নাম পরিবর্তন করে নামকরণ করা হয় ফুলবাড়ী ইউনিয়ন পরিষদ। ৩নং ফুলবাড়ী ইউনিয়ন পরিষদের উত্তরে বাঘা ইউনিয়ন দক্ষিণে লক্ষীপাশা ইউনিয়ন পুর্বে গোলাপগঞ্জ পৌরসভা পশ্চিমে কুচাই ইউনিয়ন। মোট ভোটার সংখ্যা ১৭৩৭৬জন। ড্রিমল্যান্ড পার্ক বটরবাড়ি মন্দির জিএন ফখর উদ্দিন চৌধুরী, বীর প্রতীক আব্দুল মতিন চৌধুরী, শায়েখে ফুলবাড়ি, (মরহুম)। প্রিন্সিপাল হাবিবুর রহমান, বাংলাদেশ খেলাফত মজলিসের আমীর। (১৯৪৯—২০১৮) ড. ছদরুদ্দিন আহমদ চৌধুরী,(মরহুম) ভাষা সৈনিক,শাহজালাল বিশ্ববিদ্যালয়ের (১৯৮৯-১৯৯৩) ও ইন্টারন্যাশনাল ইউনিভার্সিটির (২০০১-২০১৬) ভাইস চ্যান্সেলর। বর্তমান চেয়ারম্যান: আব্দুল হানিফ খান বাংলাদেশ জাতীয় তথ্য বাতায়ন (জুন ২০১৪)। "ফুলবাড়ী ইউনিয়ন"। গণপ্রজাতন্ত্রী বাংলাদেশ সরকার। সংগ্রহের তারিখ ৫ জুলাই ২০১৫।  ফুলবাড়ী ইউনিয়ন বাংলাদেশ জাতীয় তথ্য বাতায়ন বাংলাপিডিয়া গোলাপগঞ্জের ইতিহাস ও ঐতিহ্য - আনোয়ার শাহজাহান, প্রকাশকাল. প্রথম প্রকাশ নভেম্বর ১৯৯৬ আমাদের সিলেট বাংলাদেশের উপজেলাসমূহ; বাংলাদেশের ইউনিয়ন; সিলেট জেলা; গোলাপগঞ্জ উপজেলা। বাংলাপিডিয়া আমাদের সিলেট ফুলবাড়ী ইউনিয়ন - জাতীয় তথ্য বাতায়ন।
বাংলাদেশের শিক্ষা কমিশনসমূহের তালিকা

বাংলাদেশের শিক্ষা ব্যবস্থার বর্তমান রূপরেখা গড়ে উঠেছে মূলত ঔপনিবেশিক যুগে ব্রিটিশদের থেকে শুরু করে পাকিস্তান আমল হয়ে বাংলাদেশের স্বাধীনতা লাভের পর হতে বর্তমান কাল পর্যন্ত গঠিত বিভিন্ন শিক্ষা কমিশন কর্তৃক প্রদত্ত রিপোর্ট পর্যালোচনার মাধ্যমে তৎকালীন সময়ে ক্ষমতাসীন সরকার কর্তৃক গৃহীত ব্যবস্থার মাধ্যমে। এটা তৎকালীন সময়ে গ্রহণযোগ্য না হলেও এখন এর গুরুত্ব অপরিসীম। ব্রিটিশ প্রবর্তিত শিক্ষা ব্যবস্থা ঢেলে সাজানোর জন্য ১৭ সদস্য বিশিষ্ট কমিটি তৈরি করা হয়েছিল। প্রখ্যাত শিক্ষাবিদ ও সাংবাদিক মাওলানা আকরাম খান পূর্ববঙ্গ প্রস্তাব ৫৯ মোতাবেক গঠিত "পূর্ববঙ্গ শিক্ষা ব্যবস্থা পূর্ণগঠন" নামে কমিশনের সভাপতির দ্বায়িত্ব পালন করেন। বাংলাদেশ স্বাধীন হওয়ার পর ১৯৭২ সালে ডঃ কুদরাত-এ-খুদাকে প্রধান করে সর্বপ্রথম একটি কমিশন গঠন করা হয়; কমিশনের প্রধানের নামানুসারে যা কুদরাত-এ-খুদা শিক্ষা কমিশন নামেও পরিচিত লাভ করে। শিক্ষা খাতের অবিলম্বে বাস্তবায়নযোগ্য সংস্কার শনাক্ত করতে ডঃ এম আব্দুল বারীর নেতৃত্বে একটি বিশেষজ্ঞ কমিটি গঠন করা হয়েছিল ২০০১ সালে। কমিটি ২০০২ সালে তার প্রতিবেদন জমা দেয় এবং বেশ কয়েকটি বিষয়ে হস্তক্ষেপের পরামর্শ দেয় যা পরে ২০০৩ সালের শিক্ষা কমিশন মোহাম্মদ মনিরুজ্জামান মিয়ার নেতৃত্বে বিবেচিত হয়েছিল। জাতীয় শিক্ষানীতি ২০০০ হালনাগাদ করার জন্য সরকার ২০০৯ সালে জাতীয় অধ্যাপক কবীর চৌধুরীর নেতৃত্বে একটি ষোল সদস্য কমিটি গঠন করে। কমিটি কুদরত-ই-খুদা কমিশনের রিপোর্টের ১৯৭৪ এবং শামসুল হক শিক্ষা কমিশন রিপোর্ট ১৯৯৭ জাতীয় শিক্ষা নীতির আলোকে নতুন শিক্ষানীতি প্রণয়ন করে। ২০০৯-এর খসড়াটি আনুষ্ঠানিকভাবে ৭ই সেপ্টেম্বর ২০০৯-এ সরকারের কাছে জমা দেওয়া হয়েছিল। কমিশনের সুপারিশগুলির প্রধান বৈশিষ্ট্যগুলির মধ্যে রয়েছে স্নাতক শিক্ষার স্তরগুলি তিন থেকে দুই এ সংশোধন করা, শিক্ষার সমস্ত ধারার অধীনে কিছু বাধ্যতামূলক বিষয়াবলীর বাধ্যতামূলক অন্তর্ভুক্তি, শিক্ষাকে আরও প্রয়োগ ভিত্তিক করে তোলা, এবং একটি স্থায়ী শিক্ষা কমিশন গঠন করা। নীতিমালাটিতে বাধ্যতামূলক প্রাথমিক বিদ্যালয়ের পড়াশোনা অষ্টম শ্রেণি পর্যন্ত বাড়ানো, অষ্টম শ্রেণির শেষ পর্যায়ে চূড়ান্ত প্রাথমিক স্তরের পরীক্ষা এবং ফলাফলের ভিত্তিতে মাধ্যমিক বিদ্যালয়ের বৃত্তি প্রদানের প্রস্তাব দেওয়া হয়েছে। নতুন নীতিতে সুপারিশ করা হয়েছে যে মাধ্যমিক স্তরের পড়াশোনা চার শিক্ষাবর্ষ, নবম থেকে দ্বাদশ শ্রেণি পর্যন্ত প্রসারিত হবে এবং দশম শ্রেণির শেষে সরকারি পাবলিক পরীক্ষা নেওয়া হবে। চূড়ান্ত মাধ্যমিক স্তরের পরীক্ষা দ্বাদশ শ্রেণির শেষে অনুষ্ঠিত হবে। প্রাথমিক, মাধ্যমিক স্তরের পাঠ্যক্রমের বিভিন্ন ধারায় বাংলা, নৈতিক শিক্ষা, বাংলাদেশের অধ্যয়ন, গণিত, প্রকৃতি ও পরিবেশ, সামাজিক গবেষণা, তথ্যপ্রযুক্তি ও বিজ্ঞানসহ কয়েকটি মৌলিক বিষয় বাধ্যতামূলক করা হবে। নীতিমালাটিতে সকল মাধ্যমিক স্তরের প্রতিষ্ঠানে কিছু প্রযুক্তিগত ও বৃত্তিমূলক শিক্ষার প্রবর্তন করারও আহ্বান জানানো হয়েছে। বাধ্যতামূলক বিষয়গুলির মধ্যে তথ্য প্রযুক্তি এবং বৃত্তিমূলক প্রশিক্ষণ অন্তর্ভুক্ত করে মাদ্রাসা শিক্ষার পুনর্গঠন করা হবে। কমিটি বেসরকারী শিক্ষক কমিশন গঠনেরও সুপারিশ করেছিল। বাংলাপিডিয়া। এশিয়াটিক সোসাইটি বাংলাদেশ।  |সংগ্রহের-তারিখ= এর |ইউআরএল= প্রয়োজন (সাহায্য) মুয়ায্‌যম হুসায়ন খান (২০১২)। "শিক্ষা কমিশন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাপিডিয়ায় শিক্ষা কমিশন
স্টক কাংরি

স্টক কাংরি উত্তর-পশ্চিম ভারতের লাদাখ অঞ্চলে হিমালয় পর্বতশ্রেণীর সর্বোচ্চ পর্বতশৃঙ্গ। স্টক কাংরি পর্বতশৃঙ্গ লাদাখের হেমিস জাতীয় পার্কের স্টক নামের গ্রামে অবস্থিত। লাদাখের রাজধানী লেহ থেকে এর দূরত্ব ১৫ কিলোমিটার। অধিক উচ্চতা সত্ত্বেও স্টক কাংরি ট্রেকার এবং শৌখিন পর্বতারোহীদের কাছে বেশ জনপ্রিয়। অনেক পর্বতারোহী অধিক উচ্চতাবিশিষ্ট পর্বত আরোহণের প্রথম অভিজ্ঞতা হিসেবে স্টক কাংরি পর্বতশৃঙ্গে আরোহণ করে। জুলাই এবং আগস্টের শেষে এই পর্বতশৃঙ্গের উপরের অংশ বরফাবৃত থাকে না, তাছাড়া বছরের অধিকাংশ সময়েই তা বরফে ঢাকা থাকে। সবচেয়ে নিকটতম পথে এই পর্বতশৃঙ্গে আরোহণের জন্য স্টক উপত্যকার পথ ব্যবহৃত হয়। স্টক গ্রামের কাছে এই উপত্যকার অধিকাংশ জায়গা ২০১০ সালের আগস্টের বন্যাতে প্লাবিত হয়, এটি ছিল ২০১০ দশকের মধ্যে সবচেয়ে ধ্বংসাত্মক বন্যা। স্টক কাংরি পর্বতশৃঙ্গতে শীতকালে সর্বপ্রথম আরোহণ করে ব্রিকটন কলেজের একটি দল। এই দলে তিনজন সদস্য ছিল। "Tallest Mountain Facts: Stok Kangri"। FindTheData। ২০১৬-০৬-০২ তারিখে মূল থেকে আর্কাইভ করা। সংগ্রহের তারিখ ২০১৫-১২-১৯।  Loram, C., 2004, Trekking in Ladakh (3rd Edition), India Trekking Guides, Trailblazer Publications, 304 p., আইএসবিএন ৯৭৮-১৮৭৩৭৫৬৭৫১. স্টক কাংরি ট্রেকিং
র‌্যাম্বো (দ্ব্যর্থতা নিরসন)

র‌্যাম্বো দ্বারা বুঝায়: র‍্যাম্বো (চলচ্চিত্র ধারাবাহিক), সিলভেস্টার স্ট্যালোন অভিনীত চলচ্চিত্র, সাধারণত: মূল চরিত্রের নামানুসারে পরিচিত। জন র‍্যাম্বো, র‍্যাম্বো চলচ্চিত্র ধারাবাহিকের মূল চরিত্রের নাম, যা ডেভিড মোরেল রচিত ফার্স্ট ব্লাড উপন্যাস অনুসারে নির্মিত। ফার্স্ট ব্লাড (১৯৮২), ধারাবাহিকের প্রথম চলচ্চিত্র, র‍্যাম্বো নামেও পরিচিত। র‍্যাম্বো ৩ (১৯৮৮), ধারাবাহিকের তৃতীয় চলচ্চিত্র। র‍্যাম্বো (২০০৮-এর চলচ্চিত্র), ধারাবাহিকের চতুর্থ চলচ্চিত্র। র‌্যাম্বো (১৯৮৫-এর ভিডিও গেম), চলচ্চিত্র ধারাবাহিকের উপর ভিত্তি করে নির্মিত। র‌্যাম্বো (নাইনটেন্ডো এন্টারটেইনমেন্ট সিস্টেম গেম) চলচ্চিত্র ধারাবাহিকের উপর ভিত্তি করে নির্মিত। র‌্যাম্বো: ভিডিও গেম, ২০১৪ সালে নির্মিত একটি ভিডিও গেম। র‍্যাম্বো, সিন্ডিকেট সেডিস্টস (১৯৭৫) চলচ্চিত্রের মূল চরিত্রের নাম, যা র‍্যাম্বো'স রিভেঞ্জ নামেও পরিচিত। র‍্যাম্বো (২০১২-এর চলচ্চিত্র)। জন র‍্যাম্বো, টিভি ধরারবাহিক গেষ্ট হাউজ-এর একটি চরিত্র। 'র‍্যাম্বো' নাম যুক্ত ব্যক্তি পিটার গানার্সসন র‍্যাম্বো, যুক্তরাষ্ট্রে ১৭শ-শতকের সুইডিশ ইমিগ্রান্ট, 'র‍্যাম্বো' প্রজাতির আপেল পরিচিতকারী। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
র‍্যাম্বো আপেল

র‍্যাম্বো আপেলের দুটি প্রজাতির নাম। ১৬৩৭ সালে ঔপনিবেশিক যুক্তরাষ্ট্রে নিউ সুইডেনের ক্যালমার নৈকেল এলাকায় অবতরণকারী সুইডেনের অভিবাসী পিটার গানার্সসন র‍্যাম্বো আপেলের এই র‍্যাম্বো নামক প্রজাতিটির পরিচিতি করান। সামার র‍্যাম্বো প্রজাতির আপেলের সাথে দ্ব্যর্থতা সৃষ্টি না ঘটানোর জন্য এই প্রজাতিটিকে উইন্টার র‍্যাম্বো নামেও ডাকা হয়। সামার র‍্যাম্বো প্রজাতিটির মূল এসেছে ফ্রান্স থেকে এবং র‍্যাম্বো প্রজাতিটির ন্যায় এটিও উত্তর আমেরিকাতে ঔপনিবেশিক যুগে পরিচিতি লাভ করে। পিটার গানার্সসন র‍্যাম্বো Beach, Spencer Ambrose. Apples of New York, 2vols, J.B. Lyon, 1905. Coxe, William. A view of the cultivation of fruit trees, and the management of orchards and cider, 253pp, M. Carey and Son, 1817. Kalm, Pehr, 1716-1779. Peter Kalm's travels in North America; the America of 1750; the English version of 1770, rev. from the original Swedish and edited by Adolph B. Benson, with a translation of new material from Kalm's diary notes, 797pp, Dover, 1966. NOTE: "The hitherto untranslated portion has been done into English by Miss Edith M. L. Carlborg and the present editor."
পিটার গানার্সসন র‍্যাম্বো

পিটার গানার্সসন র‍্যাম্বো (১৬১২ - ১৬৯৮) ছিলেন ঔপনিবেশিক যুক্তরাষ্ট্রের নিউ সুইডেনে বসবাসকারী একজন অভিবাসী, যিনি ছিলেন একজন কৃষক এবং গভর্নর'স কাউন্সিলে একজন বিচারক। তিনি ছিলেন সবচেয়ে দীর্ঘজীবী অভিবাসী এবং 'নিউ সুইডেনের স্থপতি' হিসাবে পরিচিত। স্চুইলকিল নদীর পার্শ্বস্থ র‍্যাম্বো'স রক তার পরিবারের নামানুসারে রাখা হয়েছে। আমেরিকায় সুইডিশ উপনিবেশ "সংরক্ষণাগারভুক্ত অনুলিপি"। ৬ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।  "Governor's Profile"। ১১ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।  Benson, Adolph B. and Naboth Hedin, eds. Swedes in America, 1638-1938 (The Swedish American Tercentenary Association. New Haven, CT: Yale University Press. 1938) আইএসবিএন ৯৭৮-০-৮৩৮৩-০৩২৬-৯ ঔপনিবেশের স্থপতি র‍্যাম্বো র‍্যাম্বোর পরিবার
ল্যামডা-সিডিএম নকশা

ল্যাস্ব্‌ডা-সিডিএম-এর পূর্ণরূপ ল্যাস্ব্‌ডা-কোল্ড ডার্ক ম্যাটার (Lambda-Cold Dark Matter) বা ল্যাম্বডা-শীতল অদৃশ্য বস্তু। যেহেতু এটি মহাজাগতিক ক্ষুদ্র তরঙ্গ পটভূমির পর্যবেক্ষণিক ব্যাখ্যা দেয়ার চেষ্টা করে, এবং মহাকাশ সম্প্রসারণের বৃহৎ-পরিসর গঠন পর্যবেক্ষণ ও সুপারনোভা পর্যবেক্ষণ প্রদান করে, তাই এটি কনকর্ডেন্স মডেল (concordance model) নামেও পরিচিত। বেশীরভাগ আধুনিক মহাজাগতিক মডেলই মহাজাগতিক নীতির ওপর ভিত্তি করে প্রতিষ্ঠিত। এটি বলে যে, মহাবিশ্বে আমাদের পর্যবেক্ষণীয় স্থান (সাধারণ অর্থে পৃথিবী) অস্বাভাবিক বা বিশেষ নয়; পরযাপ্ত বৃহৎ ক্ষেত্রে সকল দিক ও সকল স্থান থাকে মহাবিশ্বকে একই রকম লাগে। Andrew Liddle. An Introduction to Modern Cosmology (2nd ed.). London: Wiley, 2003.
বাংলাদেশের রপ্তানি প্রক্রিয়াকরণ অঞ্চলের তালিকা

রপ্তানি প্রক্রিয়াকরণ অঞ্চল বা, মুক্ত বাণিজ্য অঞ্চল হচ্ছে এমন একটি বিশেষ অর্থনৈতিক অঞ্চল যেখানে শুল্ক কর্তৃপক্ষের কোনরূপ হস্তক্ষেপ ছাড়াই পণ্য অবতরণ, বহন, উৎপাদন বা পুন:সংযোজন ও পুন:রপ্তানি করা যায়। এই অঞ্চলগুলো সাধারণত বাণিজ্যের জন্য ভৌগলিকভাবে সুবিধাজনক স্থান, যেমন: সমুদ্রবন্দর, বিমানবন্দর, জাতীয় সীমান্ত - প্রভৃতি এলাকায় গড়ে তোলা হয়। এটি এমন একটি এলাকা যেখানে কয়েকটি দেশ আলোচনার মাধ্যমে নিজেদের মধ্যকার বাণিজ্য বাধাসমূহ কমাতে বা দূর করতে সম্মত হয়েছে। বার্ষিক রপ্তানি - ২০১৪-১৫ অর্থ-বছরের 'এপ্রিল' মাস পর্যন্ত। বাংলাদেশ রপ্তানি প্রক্রিয়াকরণ অঞ্চল কর্তৃপক্ষ মুক্ত বাণিজ্য অঞ্চলের সংজ্ঞা। britannica.com।  Arthur O' Sullivan; Steven M. Sheffrin (২০০৩)। Economics: Principles in action। Upper Saddle River, New Jersey 07458: Prentice Hall। পৃষ্ঠা 454। আইএসবিএন 0-13-063085-3। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০২১।  বাংলাদেশ রপ্তানি প্রক্রিয়াকরণ অঞ্চল কর্তৃপক্ষ-এর তথ্য বাতায়ন।
মমতা কুলকার্নি

মমতা কুলকার্নি একজন বলিউড থেকে অবসর নেওয়া জনপ্রিয় চলচ্চিত্র অভিনেত্রী। মমতার বেশ কিছু বাণিজ্যিকভাবে সফলতা অর্জন করা চলচ্চিত্র রয়েছে; যেমন: আশিক আওয়ারা (১৯৯৩), ওয়াক্ত হামারা হ্যায় (১৯৯৩), ক্রান্তিবীর (১৯৯৪), করণ অর্জুন (১৯৯৫), সবসে বড়া খিলাড়ি (১৯৯৫), বাজি (১৯৯৫), চায়না গেট (১৯৯৮), বেকাবু (১৯৯৫), এবং ছুপা রুস্তম: আ মিউজিক্যাল থ্রিলার (২০০১)। ১৯৯৩ সালের আশিক আওয়ারা চলচ্চিত্রে অসাধারণ অভিনয়ের সুবাদে তিনি শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার লাভ করেন। উক্ত সুপারহিট চলচ্চিত্রে তিনি সাইফ আলী খানের সাথে জুটিবদ্ধ হয়েছিলেন। রাকেশ রোশান পরিচালিত তার অন্য আরেকটি ব্লকবাস্টার চলচ্চিত্র করণ অর্জুন (১৯৯৫)-এ তিনি সালমান খানের বিপরীতে অভিনয় করেন। তিনি কাভি তুম কাভি হাম চলচ্চিত্রে সর্বশেষ অভিনয়ের মাধ্যমে অভিনয় জীবন ত্যাগ করেন। ভারতের জনপ্রিয় টেলিভিশন অনুষ্ঠান বিগ বস ৭ এর প্রতিযোগী হিসেবে মমতাকে আমন্ত্রন জানানো হলে তিনি তা প্রত্যাখ্যান করেন। মমতা কুলকার্নি ১৯৭২ সালের ২০ এপ্রিল একটি মারাঠী পরিবারে জন্মগ্রহণ করেন। তাদের দুই বোন মিথিলা ও মলিনা। ১৯৯৩ সালে স্টারডাস্ট ম্যাগাজিনে টপলেস পেইন্টিং প্রকাশের পর তিনি বেশ বিতর্কিত হয়েছিলেন। ২০১৩ সালে তিনি বিক্রম গোস্বামীকে বিয়ে করেন। শেষ বংশধর(২০০৩) ভাগ্যদেবতা(১৯৯৫) বিষ্ণু বিজয়া (১৯৯৩) চান্দামামা (১৯৯৯) – নানবারগাল (১৯৯১) প্রেমাসিখারাম (১৯৯২) দাঙ্গা পুলিশ (১৯৯১) ভারতীয় চলচ্চিত্র অভিনেত্রীদের তালিকা বলিউড প্রবেশদ্বার Mamta Kulkarni turns 40 – Birthday Suite: Mamta Kulkarni ওয়েব্যাক মেশিনে আর্কাইভকৃত ২১ আগস্ট ২০১৪ তারিখে. Entertainment.in.msn.com (20 April 2012). Retrieved on 20 July 2013. "Why Mamta Kulkarni said no to Bigg Boss 7?"। daily.bhaskar.com। ৩০ জুলাই ২০১৩। সংগ্রহের তারিখ ১৮ মার্চ ২০১৪।  "Five things to know about Mamta Kulkarni's husband Vicky Goswami"। hindustantimes.com (ইংরেজি ভাষায়)। সংগ্রহের তারিখ ২০১৯-০৬-০১।  ইন্টারনেট মুভি ডেটাবেজে মমতা কুলকার্নি (ইংরেজি)
আদমজী রপ্তানি প্রক্রিয়াকরণ অঞ্চল

আদমজী রপ্তানি প্রক্রিয়াকরণ অঞ্চল (সংক্ষেপে যেটি 'আদমজী ইপিজেড', বা, 'নারায়ণগঞ্জ ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের রাজধানী ঢাকার সন্নিকটবর্তী নারায়ণগঞ্জ শহরের অদূরে সিদ্ধিরগঞ্জ এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০৬ খ্রিষ্টাব্দে স্থাপিত হয়। ২৪৫.১২ একর এলাকার ওপর প্রতিষ্ঠিত এই ইপিজেডটি বাংলাদেশের ৬ষ্ঠ বৃহত্তম রপ্তানি প্রক্রিয়াকরণ এলাকা। এই ইপিজেডটি ঢাকা শহর থেকে ১৫ কিলোমিটার দূরে নারায়ণগঞ্জ জেলার সিদ্ধিরগঞ্জ এলাকার আদমজী নগরে অবস্থিত। এটি হযরত শাহজালাল (রা.) বিমানবন্দর থেকে ৪০ কিলোমিটার ও চট্টগ্রাম সমুদ্রবন্দর থেকে ২৫৫ কিলোমিটার দূরত্বে অবস্থিত। এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়।শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় বিশুদ্ধকরণ প্রক্রিয়ার মাধ্যমে পানি সরবরাহ ব্যবস্থা ও বিদ্যুতের জন্য নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; এছাড়াও এখানে তিতাস গ্যাস কর্তৃপক্ষের মাধ্যমে জ্বালানী হিসাবে প্রাকৃতিক গ্যাসের সরবরাহ করা হয়।। এখানে কলকারখানাগুলোতে তিন ধরনের বিনিয়োগ আছে: শতভাগ বিদেশী পুজিঁ বিদেশী ও দেশী পুজিঁর যৌথ বিনিয়োগ এবং শতভাগ দেশীয় পুজিঁ। এই ইপিজেডে সর্বমোট শিল্প-প্লটের সংখ্যা ২২৯ টি। এখানে উৎপাদিত পণ্যগুলো হচ্ছে: তৈরি পোশাক সোয়েটার কম্বল জ্যাকেট প্রভৃতি। ২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় আদমজী ইপিজেড থেকে মোট ২৭৪.১০ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং আদমজী ইপিজেড থেকে রপ্তানি হয়েছে ৩৮৬.২৩ মিলিয়ন মার্কিন ডলারের পণ্য। বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে। বাংলাদেশ রপ্তানি প্রক্রিয়াকরণ অঞ্চল কর্তৃপক্ষ বাংলাদেশের রপ্তানি প্রক্রিয়াকরণ অঞ্চলের তালিকা "Profile of Adamjee EPZ"। bepza.gov.bd/। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭।  ইপিজেডগুলোতে রপ্তানি আয় বেড়েছে। ইপিজেডের রপ্তানি আয় বেড়েছে ১৪ শতাংশ। "Adamjee EPZ Profile – Siddhirganj.com"। ১২ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭।  বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।